**ג'יימס מייקל ג'ונסון** (באנגלית: **James Michael Johnson**; נולד ב-30 בינואר 1972) הוא פוליטיקאי ומשפטן אמריקאי, המכהן כיושב ראש בית הנבחרים של ארצות הברית מאז אוקטובר 2023, וחבר בית הנבחרים של ארצות הברית מטעם מחוז הקונגרס הרביעי של מדינת לואיזיאנה מאז 2017. ג'ונסון, שנבחר לראשונה בבחירות 2016, מייצג מחוז בחירה שבתוכו שוכנת העיר שריבפורט, מהגדולות שבערי לואיזיאנה.

ביוגרפיה
--------

ג'ונסון נולד בשריבפורט, הבכור מבין ארבעת ילדיהם של ג'ין ג'ונסון וג'יימס פטריק ג'ונסון המנוח, לוחם אש שהקים מוסד ללא כוונת רווח ע"ש שותפו פרסי ג'ונסון שנפל בעת מילוי תפקידו כלוחם אש. אביו גם הוא נכווה באורח אנוש והיה לנכה. אימו הייתה בת 17 כאשר נולד ולו שני אחים ואחות הצעירים ממנו. 

במהלך לימודיו התיכוניים היה חבר בתוכנית מנהיגות המתמקדת בחקר הפוליטיקה של ארצות הברית, וב-1990 השלים את לימודיו התיכוניים בתיכון קפטן שרב שבעיר הולדתו. לאחר מכן קיבל תואר ראשון במנהל עסקים מאוניברסיטת המדינה של לואיזיאנה שבבאטון רוז'. כמו כן, לג'ונסון תואר שני במשפטים מאותה האוניברסיטה.

טרם היבחרו לקונגרס היה ג'ונסון שותף במשרד עורכי דין ועורך דין בכיר ב"קרן ההגנה של אליאנס", המתארת עצמה כ"ארגון הסברה המוקדש לחופש דת, לערכי משפחה מסורתיים ולערך וקדושת החיים". ג'ונסון סיפק ייעוץ משפטי לנאשמים ממדינת לואיזיאנה בתובענה ייצוגית שהוגשה נגד המדינה בעניין חוקתיות האיסור המדינתי על נישואים של זוגות מאותו המין הן ב-2004 והן ב-2015. ב-21 בפברואר 2015 התמודד ג'ונסון ללא התנגדות בבחירות ביניים לבחירת יורשו של ג'ף ר. תומפסון, רפובליקני שהתפטר מבית הנבחרים של לואיזיאנה לשם תפקידו כשופט. הבחירות בוטלו כאשר ג'ונסון היה היחיד שהגיש טפסי התמודדות לתפקיד. ג'ונסון נבחר מחדש ב-24 באוקטובר 2015 פעם נוספת ללא התנגדות.

ב-10 בפברואר 2016 הודיע ג'ונסון על מועמדותו לייצוג מחוז הקונגרס הרביעי של לואיזיאנה בבית הנבחרים של ארצות הברית, שבמשך שמונה שנים יוצג בידי ג'ון פלמינג (אנ'), שבחר להתמקד במאמציו להיבחר אל הסנאט של ארצות הברית. בבחירות שנערכו ב-10 בדצמבר אותה שנה גבר ג'ונסון על התובע העירוני של שריבפורט, מועמד המפלגה הדמוקרטית מרשל ג'ונס, משגרף 65% מקולות הבוחרים. ב-3 בינואר 2017, עם התכנסות הקונגרס ה-115 של ארצות הברית, ג'ונסון הושבע לתפקידו כחבר בית הנבחרים האמריקאי. 3 ימים לפני בחירתו לתפקיד, נפטר אביו מסרטן. 

ג'ורדון בהשבעתו לתפקיד יושב הראש בית הנבחרים
ג'ונסון נמנה בין תומכיו של ממשל דונלד טראמפ. ב-19 במאי 2021 הצביע ג'ונסון יחד עם יתר הנהגת הרפובליקנים בקונגרס ה-117 נגד הקמת ועדת חקירה שתחקור את ההסתערות על הקפיטול ב-6 בינואר 2021. 35 רפובליקנים חברו לכל 217 הדמוקרטים בבית הנבחרים בתמיכה להקמת ועדה זו. לאחר מינויו ליושב ראש בית הנבחרים, הורה בנובמבר 2023 לשחרר לציבור את כל סרטוני מצלמות האבטחה מההסתערות על הקפיטול.

ב-24 באוקטובר 2023, אחרי ששלושת המועמדים הקודמים שהעמידה המפלגה הרפובליקנית להחליף את יושב ראש בית הנבחרים של ארצות הברית המודח, קווין מקארתי, פרשו מהמירוץ בגלל חוסר היכולת להשיג את הרוב הדרוש בהצבעה במליאת בית הנבחרים, נבחר ג'ונסון בהצבעה חשאית להיות המועמד הרביעי מטעם המפלגה הרפובליקנית. ב-25 באוקטובר 2023 התמודד מול מנהיג המיעוט הדמוקרטי, האקים ג'פריס על התפקיד ונבחר ברוב של 220 מול 209. הוא יושב הראש בית הנבחרים הראשון שמגיע מלואיזיאנה וחבר בית הנבחרים שכיהן הכי פחות בבית הנבחרים בטרם נבחר לתפקיד יושב הראשון מזה 140 שנה. היחיד שכיהן פחות ממנו היה ג'ון גריפין קרליסל, שנבחר ב-1883 לתפקיד יושב הראש אחרי תקופת כהונה של 6 וחצי שנים בלבד.

עמדות
-----

### הפלות

ג'ונסון מתנגד להפלות והתנגד לפסק דין רו נגד וייד. הוא תמך בהצעות חוק האוסרת הפלות.

### זכויות להט"ב

ג'ונסון הוא מתנגד להכרה רשמית של המדינה בנישואים בין הומוסקסואלים והביע את הסתייגותו מפסק דין אוברגפל נגד הודג'ס.

### יחסי חוץ

ב-2020 ביקר ג'ונסון בישראל במסגרת משלחת חברי פרלמנט, במהלך הביקור סייר בירושלים בין היתר בכותל המערבי והר הבית. בנאום ההשבעה שלו לתפקיד יושב ראש בית הנבחרים, הצהיר שיעביר בקונגרס של ארצות הברית הצעת תמיכה בישראל במלחמת חרבות ברזל. ההצעה הראשונה שהעביר לאחר מיניו בקונגרס הוא הצהרת תמיכה בזכות של ישראל להגן על עצמה.

ג'ונסון תמך בהפסקת הסיוע הצבאי האמריקאי לאוקראינה במלחמתה עם רוסיה. עם זאת, לאחר בחירתו ליושב ראש בית הנבחרים אמר ג'ונסון "כולנו תומכים בסיוע לאוקראינה... אך יהיו לנו תנאים בנוגע לכך".

בעצרת תמיכה בישראל שהתקיימה ב-15 בנובמבר 2023 בסמוך לבניין הקפיטול בוושינגטון, הביע את התנגדותו להפסקת אש במלחמת חרבות הברזל ואמר "הקריאות להפסקת אש הן שערורייתיות".

חיים אישיים
-----------

ג'ונסון עם אשתו קלי,2023
ג'ונסון נשוי לקלי לארי, מורה לשעבר ומרצה ליחסים בתוך המשפחה. לזוג 4 ילדים והם משתייכים לזרם האוונגליסטי בנצרות.

קישורים חיצוניים
----------------

ויקישיתוף מדיה וקבצים בנושא **מייק ג'ונסון** בוויקישיתוף
* אתר האינטרנט הרשמי של מייק ג'ונסון בבית הנבחרים האמריקאי (באנגלית)
* מייק ג'ונסון, ברשת החברתית פייסבוק

* מייק ג'ונסון, ברשת החברתית אקס (טוויטר)

* מייק ג'ונסון, ברשת החברתית אינסטגרם

* מייק ג'ונסון, סרטונים בערוץ היוטיוב
* אתר האינטרנט האישי של ג'ונסון (באנגלית)
* מייק ג'ונסון באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  A look at the La. lawmakers re-elected without opposition, באתר וושינגטון טיימס, 11 בספטמבר 2015 (באנגלית)
2. ↑  קרטיס היין, Mike Johnson wins Louisiana's 4th Congressional District seat, באתר KSLA‏, 11 בדצמבר 2016 (באנגלית)
3. ↑  דונה קסטה, How House Republicans voted on a commission to investigate the Jan. 6 Capitol riot, באתר וושינגטון פוסט, 19 במאי 2021 (באנגלית)
4. ↑  Kyle Stewart, Zoë Richards, Carrie Dann, House speaker says Jan. 6 footage being posted online for public access, NBC News, ‏17 בנובמבר 2023
5. ↑  Katherine Tully-McManus, Mike Johnson is the GOP's next speaker, 25 October 2023, Politico
6. ↑  קרני, In Johnson, House Republicans Elevate One of Their Staunchest Conservatives, ניו יורק טיימס, ‏25 באוקטובר 2023
7. ↑  New House speaker visited Israel in 2020 in trip led by settler activist, toured Temple Mount, met with Kohelet, The Times of Israel (באנגלית אמריקאית)
8. ↑  יו"ר בית הנבחרים החדש של ארה"ב: נראה לישראל ולכל העולם שהברבריות של חמאס היא אומללה ופסולה - בחזית, באתר בחזית, ‏26 באוקטובר 2023
9. ↑  U. S. Capitol Room H154 Washington, DC 20515-6601 p:225-7000, Roll Call 528 Roll Call 528, Bill Number: H. Res. 771, 118th Congress, 1st Session, Office of the Clerk, U.S. House of Representatives, ‏2023-10-25 (באנגלית)
10. ↑  Patricia Zengerle, Pro-Israel resolution is new US House leader's first act, ‏26 באוקטובר 2023
11. ↑  Tara Suter, The Hill, The Hill, ‏25 באוקטובר 2023
12. ↑  Jacob Magid, Congressional leadership at pro-Israel rally blast pro-Palestinian protesters for ‘echoing Hamas’s cry’, 19/11/2023, The Times of Israel

| יושבי ראש בית הנבחרים של ארצות הברית נס יושב ראש בית הנבחרים |
| --- |
| 

|  |  |
| --- | --- |
| פרדריק מולנברג • ג'ונתן טראמבל הבן • פרדריק מולנברג • ג'ונתן דייטון • תיאודור סדג'וויק • נתניאל מייקון • ג'וזף בראדלי ורנום • הנרי קליי • לנגדון צ'יביס • הנרי קליי • ג'ון וו. טיילור • פיליפ ברבור • הנרי קליי • ג'ון וו. טיילור • אנדרו סטיבנסון • ג'ון בל • ג'יימס פולק • רוברט מ. ט. האנטר • ג'ון וייט • ג'ון וינסטון ג'ונס • ג'ון וסלי דייוויס • רוברט צ'ארלס וינת'רופ • הוואל קוב • לין בויד • נתניאל בנקס • ג'יימס לורנס אור • ויליאם פנינגטון • ג'ושוע גרואו • סקיילר קולפקס • תיאודור פומרוי • ג'יימס בליין • מייקל קר • סמואל רנדל • ג'. וורן קיפר • ג'ון גריפין קרליסל • תומאס ברקט ריד • צ'ארלס פרדריק קריספ • תומאס ברקט ריד • דייוויד ב. הנדרסון • ג'וזף גורני קאנון • צ'אמפ קלארק • פרדריק גילט • ניקולאס לונגוורת' • ג'ון גארנר • הנרי תומאס רייני • ג'ו בירנס • ויליאם בנקהאד • סם רייברן • ג'וזף ו. מרטין • סם רייברן • ג'וזף ו. מרטין • סם רייברן • ג'ון מקורמק • קארל אלברט • טיפ אוניל • ג'ים רייט • טום פולי • ניוט גינגריץ' • דניס הסטרט • ננסי פלוסי • ג'ון ביינר • פול ראיין • ננסי פלוסי • קווין מקארתי • מייק ג'ונסון | חותם יושב ראש בית הנבחרים האמריקאי |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1307307205
* US Congress: J000299

 |